**** 

Asker, 15. mars 2016

Asker Velforbund

**Velrusken 2016 –**

**søk om pengestøtte fra Asker Velforbund!**

Kjære velforening.

Våren begynner så smått å nærme seg og vi regner med at dere snart skal i gang med planlegging av årets Velrusken i nærområdet.

Asker kommune mener det er et viktig miljøtiltak at de ulike velforeninger avholder egne Rusken-aksjoner, og vil med økonomisk driftstilskudd stimulere de enkelte velforeninger til gjennomføring av rydding i nærområdet.

Også i år vil det være mulig for velforeninger å søke midler til oppryddingsdugnader i fellesområder via Velrusken. Midlene fordeles av Asker Velforbund (AV)

For **2016** har AV kr. **100.000,-** i totalsum som skal fordeles.

Vi oppfordrer velforeninger til å søke om støtte fra ordningen.

***Hva kan det søkes om støtte til?***

Alle tiltak som bidrar til et ryddig og sikkert nærmiljø, med fokus på beskjæring og rydding på fellesarealer og langs vei. Spesielt i kryss/steder ut mot trafikkert vei.

Asker Velforbund (AV) deler etter søknad ut midler til f eks leie av utstyr, avfallsbortkjøring, tømmeavgift på Yggeset, servering ved dugnader og andre utgifter knyttet til dugnaden.

*Velrusken-midler dekker ikke rydding av private hager eller innleie av privat firma som utfører normal vedlikehold av fellesarealer.*

***Hvordan skal det søkes?***

Søknader om økonomisk støtte til Velrusken sendes til **asker.velrusken@gmail.com****.**

Det kan også sendes søknad i papirutgave til: Asker Velforbund, Hasselbakken, Askerveien 47, 1384 Asker

* Søknadsskjema med en kort beskrivelse av tiltaket.
* Et budsjett med informasjon hva midlene skal gå til samt en tidsplan for når tiltaket skal gjennomføres.
* Det må angis hvilken organisasjon (velforening, huseierforening eller lignende) som står som ansvarlig for tiltaket.
* En ansvarlig kontaktperson må oppgis.
* **Ved bruk av e-post merk vellets navn i emnefeltet og legg ved søknad med vellets navn.**

**Søknadsfrist: Frist for søknad er 2. mai 2016**

Hvem som får støtte til årets aksjon vil bli bekjentgjort innen **15. mai 2016.**

Utbetaling av støtten vil skje etterskuddsvis etter fremlagt regnskap/kvitteringer og en kortfattet rapport – gjerne med bildedokumentasjon.

Dette må være oss i hende senest **1. oktober 2016.**

**Konkurranse!**

Alle som får støtte, vil automatisk bli med i konkurranse om beste tiltak, som blir belønnet med ytterligere kr. 5.000,-! Kandidater for denne premien vurderes etter bedømmelse av innsendt rapport/dokumentasjon.

Vinnere av Velrusken 2015 var Øvre Vakås Tomtefestelag og Bondibråten Vel, som leverte flotte visuelle og kreative rapporter. Gratulerer!

Lykke til med årets Rusken-aksjon!

Med vennlig hilsen

Asker Velforbund

«Ruskenkommiteen»